als_Latn dik_Latn sag_Latn
Shqipëria nuk është më pjesë e hartës së zezë për kultivimin dhe trafikimin e lëndëve narkotikë. Është ky përshkrimi që i ka bërë ministri i brendshëm Saimir Tahiri Shqipërisë gjatë prezantimit të rezultateve të operacioneve antidrogë. Gjithashtu ai nënvizoi se vlera e drogës e sekuestruar dhe asgjësuar shkon në 6.4 miliardë euro, para që sipas Tahirit përdoreshin për të furnizuar botën e krimit.
“Shqipëria konsiderohen vend origjine dhe tranziti për lëndët narkotike. U desh që deri në dhjetor të ndërprisnim rrugët e trafikimit të drogës që ishte mbjell e korrur para se qeveria të mandatohej në parlament dhe të rindërtonim besimin e humbur. Na u desh të pastronim radhët e policisë nga personat e lidhur me kultivuesit dhe trafikuesit dhe të ndalonim që historia të përsëritej. Filluam një fushatë sensibilizimi takimi me qytetarët. Ka pasur raste kur veprimet e policisë keqkuptoheshin si rasti i lojës së futbollit në Lazarat.”
“Vlera monetare e drogës të asgjësuar 6,4 miliardë euro. Një shifër që lë pafjalë secilin prej nesh. Deri dje ku kanë shkuar këto para? Janë para që kanë furnizuar botën e krimit për të korruptuar drejtësinë politikën për të dërrmuar demokracinë dhe shtetin ligjor dhe për të krijuar një shoqëri të deformuar. Nuk mjaftohemi dhe nuk do ndalojmë me kaq. “
Gjatë fjalës së tij ministri Tahiri përmendi edhe dy operacionet e rëndësime kundër kultivimit të drogës, siç ishte ai në Lazarat dhe Dukagjin, dhe se trafiku i drogës vijon të mbetet kërcënim për të gjithë vendin.
als_Latn als_Latn als_Latn als_Latn